*Dette dokumentet beskriver nye eller forbedrede teknologier på den nye modellen.*

**DIGIC 7**

**Forbedret motivfølging og motivgjenkjenning**

DIGIC 7, Canons kraftigste prosessor hittil, kan skilte med forbedret motivfølging og motivgjenkjenning samt bedre fokus i opptakssituasjoner med lav fargemetning eller der motivet og bakgrunnen har samme farge.

**Lite bildestøy ved høy ISO**

Med PowerShot G7 X Mark II får du skarpere bilder ved høy ISO takket være DIGIC 7-prosessorens forbedrede prosesseringskraft. Kameraet kan kjøre algoritmer for støyfjerning med hele 14 ganger mer data sammenlignet med DIGIC 6, og oppnår skarpe bilder med hele ett trinn høyere ISO opptil ISO 3200. Det gjør det enklere å ta bedre bilder i svakt lys eller i vanskelige lysforhold der du må bruke kortere lukkertid.

**Korrigeringer i kameraet**

DIGIC 7 gjør det mulig å foreta en rekke EOS-lignende korrigeringer i kameraet, blant annet automatisk lysoptimalisering og diffraksjonskorrigering. Automatisk lysoptimalisering forbedrer bildekvaliteten i motiver med høy kontrast, for eksempel ved portretter i motlys. Funksjonen identifiserer mørke områder og gir naturtro korrigering samtidig som kontrasten forbedres og den høye bildekvaliteten beholdes. Diffraksjonskorrigering reduserer bakgrunnsuskarphet som kan oppstå ved bruk av liten blender, og gir forbedret bildekvalitet ved landskapsfotografering.

**Raskere respons**

DIGIC 7 har også lynrask oppstart og autofokus samt kortere tid mellom opptak, slik at du alltid er klar når en fotomulighet dukker opp. Hastigheten for kontinuerlig opptak er også kraftig forbedret med serieopptak på 8 bilder i sekundet, også for RAW-bilder, slik at du får med alt som skjer.

**Optisk bildestabilisator med Dual Sensing-teknologi**

Prosessorkraften til DIGIC 7 muliggjør optisk bildestabilisering med Dual Sensing-teknologi, slik at du kan bruke ett trinn lenger lukkertid og fotografere i et større spekter av opptaksforhold. DIGIC 7 analyserer data både fra gyrosensoren i den optiske bildestabilisatoren og fra bildet som projiseres på bildesensoren for å kunne foreta svært presis korrigering på opptil fire trinn. Teknologien motvirker ikke bare kamerarystelser, men også langsomme rystelser som skyldes kroppsbevegelser, slik at det blir enklere å fotografere i lite lys.

**Funksjon for tidsintervallopptak**

Med funksjonen for intervallopptak kan du lage kreative, morsomme filmer du kan dele med andre. Du kan velge mellom tre ulike tidsintervaller som passer til tre vanlige motivtyper. Tidsintervall på 1–4 sekunder egner seg til motiver i bevegelse, for eksempel personer som går. Tidsintervall på 5–10 sekunder fanger motiver i sakte endring, for eksempel skyer på himmelen. Tidsintervall på 11–30 sekunder passer til landskapsfilming. Opptaksintervallet og hvor mange bilder som tas, kan endres i trinn på henholdsvis ett sekund og tretti bilder.

**Bildestiler og RAW-behandling i kameraet**

Takket være bildestiler og 14-bits RAW-opptak kan brukerne få sømløs integrering med EOS-arbeidsflyter på en rekke Canon-kameraer. Bildestiler er veletablerte forhåndsinnstillinger i EOS-serien som gjør det mulig å skape bilder som matcher motivet og fotografiske formål, og få konsekvent resultat på tvers av ulike kameraer. PowerShot G7 X Mark II er utstyrt med åtte forhåndsdefinerte bildestiler som kan tilpasses, og det er også mulig å laste ned eller opprette og overføre filere bildestilprofiler til kameraet via en datamaskin. Med RAW-konvertering innebygd i kameraet kan du raskt konvertere en eller flere14-bits RAW-filer til JPEG-format uten å gå via datamaskinen, noe som passer utmerket til deling av bilder når du er på farten.

**Automatisk vaterfunksjon**

Den automatiske vaterfunksjonen jobber sammen med den dynamiske bildestabilisatoren for å gi stødige og jevne filmopptak ved at den automatisk korrigerer og opprettholder beine vannrette linjer. Det gjør det enklere å forevige motiver når det er vanskelig å holde kameraet stødig og horisonten vannrett, for eksempel ved opptak fra høye eller lave vinkler. Den automatiske vaterfunksjonen er også en god hjelp når du fotograferer motiver som for eksempel arkitektur, der eventuell skjevhet blir tydeligere, eller når du fotograferer uten å se på skjermen.